b'\n_START_ARTICLE_\nNegin\xc4\x8dijami \xc4\xafrodymai\n_START_SECTION_\nTurinys\n_START_PARAGRAPH_\nKuomet po medicinos sesers D\xc5\xbeinos Bjanki suleistos injekcijos mir\xc5\xa1ta turtuolis Polis Diupr\xc4\x97, mergina i\xc5\xa1 karto tampa pagrindine \xc4\xaftariam\xc4\x85ja. J\xc4\x85 ginti imasi jaunas advokatas Filje, kuriam tai pirmoji rimta byla, tuo tarpu na\xc5\xa1l\xc4\x99 Katerin\xc4\x85 Diupre atstovauja patyr\xc4\x99s advokatas \xc4\x8carlzas Kesidis. Tyrimui vadovaujantis tardytojas Albertas Gode atvirai abejoja negin\xc4\x8dijamais Bjanki kalt\xc4\x97s \xc4\xafrodymais ir bevilti\xc5\xa1kai ie\xc5\xa1ko Katerinos Diupr\xc4\x97 kalt\xc4\x97s \xc4\xafrodym\xc5\xb3. Pastaroji, jau kelet\xc4\x85 met\xc5\xb3 esanti Kesid\xc5\xbeio meilu\xc5\xbee, sukeit\xc4\x97 leid\xc5\xbeiamus vaistus ir dabar su advokatu meistri\xc5\xa1kai manipuliuoja \xc4\xafrodymais, vis giliau klampindami D\xc5\xbein\xc4\x85. Nematydamas galimybi\xc5\xb3 s\xc4\x85\xc5\xbeiningai i\xc5\xa1tirti byl\xc4\x85, tardytojas Gode atsistatydina, byl\xc4\x85 perduodamas kitam. Pasitik\xc4\x97damas savo j\xc4\x97gomis, Kesidis priva\xc4\x8diame pokalbyje prisipa\xc5\xbe\xc4\xafsta Filje esantis Katerinos meilu\xc5\xbeiu, ta\xc4\x8diau pastarasis negali pasinaudoti turima informacija. \xc4\xaevyksta teismas, kuriame liudininku dalyvauja ir tardytojas Gode, ta\xc4\x8diau Bjanki nuteisiama kal\xc4\x97ti 8 metus. Kol Kesidis priima koleg\xc5\xb3 sveikinimus, Katerina pasi\xc5\xa1alina, palikdama jam ra\xc5\xa1tel\xc4\xaf ir \xc4\x8dek\xc4\xaf u\xc5\xbe paslaugas. Advokatas skambina jai \xc4\xaf namus, ta\xc4\x8diau atsiliep\xc4\x99s nepa\xc5\xbe\xc4\xafstamas vyras sako, kad \xc5\xa1eiminink\xc4\x97 i\xc5\xa1vyko. Suprat\xc4\x99s, kad juo buvo pasinaudota, Kesidis sako Filje es\xc4\x85s \xc4\xafsitikin\xc4\x99s, kad Bjanki buvo nuteista neteisingai ir jis pats pateiks apeliacij\xc4\x85...'